Izložba - Dvanaest desetljeća željeznice u Đakovu
2025-10-17 19:00 - 2025-11-30 17:00 (Europe/Zagreb) | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Muzej Đakovštine poziva vas na otvorenje izložbe „Dvanaest desetljeća željeznice kroz Đakovo“ koje će se održati 17. listopada 2025. s početkom u 19:00 sati u dvorištu Muzeja Đakovštine Đakovo.
Izložba je rezultat suradnje Muzeja Đakovštine Đakovo i Hrvatskog željezničkog muzeja, a njeni autori su Mateo Dragičević (MĐ), Josip Kajinić (HŽM), Kristina Pavlović (HŽM) i Renata Veličan (HŽM). Uz izložene eksponate, fotografije i videozapise, posjetitelji će imati uvid u prostorno-vremenski kontekst njene realizacije, te društvenom, gospodarskom i prometnom razvoju Đakova prije njenog službenog otvaranja. Također, izložba govori o mreži željezničkih pruga u Slavoniji prije 1905., fazama izgradnje pruge do Đakova, te njenoj ulozi u društvenom i gospodarskom razvoju Đakova početkom 20. stoljeća.
Radujemo se Vašem dolasku i zajedničkom druženju za vrijeme i nakon otvaranja izložbe.
Izložba će biti dostupna u Muzeju Đakovštine do 30. studenog 2025. godine.
Otvaranje željezničke pruge u Đakovu 1905. godine označilo je važan korak u procesu modernizacije grada u sklopu šireg razvojnog okvira Austro-Ugarske Monarhije. Ekonomija u Slavoniji je do početka 20. stoljeća prošla tri faze: 1) Kriza prijelaza iz feudalne u tržišno orijentiranu poljoprivredu; 2) kriza trgovine i prometa izazvana gradnjom željeznica; 3) velika europska poljoprivredna kriza. Ovaj događaj može se sagledali kao dio opće europskog infrastrukturnog trenda s kraja 19. i početka 20. stoljeća, kada su prometne inovacije služile kao temelj za transformaciju perifernih i ruralnih sredine u urbane, funkcionalne cjeline povezane sa središtima političke moći, kulture i gospodarstva. Željeznica nije samo olakšala kretanje ljudi i roba, već je imala duboke posljedice za gospodarsku strukturu, kulturni život, biskupijsku infrastrukturu i dugoročnu razvojnu dinamiku grada. S gospodarskog aspekta, Đakovo je dotad bilo agrarno središte sa snažno razvijenim ratarstvom, vinogradarstvom i stočarstvom. Željeznica je omogućila jeftiniji i brži izvoz tih proizvoda prema tržištima u Osijeku, Pečuhu, pa čak i Budimpešti, čime su se stvorili preduvjeti za veću konkurentnost lokalne proizvodnje. Istodobno je omogućen i uvoz kvalitetnijih alata, građevinskog materijala i industrijskih dobara što je potaknulo razvoj obrta i trgovine. Prometna dostupnost imala je i važnu društvenu dimenziju. Omogućila je veću mobilnost stanovništva, kako u smislu radne migracije, tako i u pogledu dostupnosti obrazovanja, zdravstva i administrativnih usluga. Đakovo se prometno integriralo u mrežu gradova istočne Slavonije, što je utjecalo na svakodnevni život i ubrzalo proces urbanizacije. Kao sjedište biskupije, Đakovo je imala važno crkveno i kulturno značenje. Željeznica je omogućila snažniju komunikaciju s drugim biskupijama i katoličkim institucijama unutar Monarhije. Time je olakšan dolazak bogoslova, profesora, ali i visokih crkvenih dostojanstvenika, što je učvrstilo položaj Đakova kao crkvenog središta. Episkopat tadašnjih biskupa, poput Josipa Jurja Strossmayera (iako je umro pet mjeseci prije otvaranja pruge), koristio je infrastrukturu za širenje kulturnih, prosvjetnih i nacionalnih ideja. U konačnici, izgradnja željeznice u Đakovu simbol je ulaska grada u moderni prometni i gospodarski sustav srednje Europe. Ona je poslužila kao sredstvo integracije i osnaživanja lokalnog identiteta u jednom složenom političkom vremenu, koje je balansiralo između tradicije biskupijskog autoriteta i izazova novog, industrijskog doba.
Izvor|Foto: Muzej Đakovštine

Između baštine i filma – Glasovi zajednice
2025-10-18 10:00 - 2025-10-20 15:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Projekt “Između baštine i filma – Glasovi zajednice” nakon uspješnih izdanja u Tkonu na otoku Pašmanu i Puli, stiže i u Đakovo!
Od 18. do 20. rujna na tri lokacije u Đakovu održat će se bogat program koji se sastoji od predavanja, radionica, projekcija i izložbe u organizaciji Teatra od soli, Bacača sjenki, Pulske filmske tvornice, Društvenog centra Rojc i naše udruge.
Program okuplja mlade, lokalnu zajednicu i umjetnike, a kroz predavanja, radionice i umjetničke prikaze istražuje kako film i fotografija mogu postati alat za razumijevanje zajednice, baštine i suvremenih društvenih pitanja.
PROGRAM
18.10. (subota) – GKČ
10:00 – 12:00 – Boris Bakal: Različiti glasovi filma (predavanje)

19.10. (nedjelja) – Kuća Reichsmann
15:30 – Otvaranje izložbe “Bunari” udruge Teatar od soli (nastale u okviru projekta Nevidljivi Pašman)
16:00 – 17:30 – Boris Bakal: Film i manipulacija — zabranjeni filmovi

20.10. (ponedjeljak) – Osnovna škola Vladimir Nazor
Interaktivno predavanje “Između baštine i filma” za učenike i učitelje 7. i 8. razreda

Projekt se provodi kroz platformu Clubture uz potporu Ministarstva kulture i medija HR, Zaklade Kultura nova, odjela za kulturu Grada Zagreba i Nacionalne zaklada za razvoj civilnoga društva kroz program Centri znanja.

HNK Đakovo Croatia - NK Uljanik
2025-10-18 15:00 - 17:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
U sklopu devetog kola SuperSport Druge NL na Pazarištu nas očekuje zanimljiv i neizvjestan dvoboj između domaće Croatije Đakovo i pulskog Uljanika. Obje momčadi u ovu utakmicu ulaze nakon poraza u prošlom kolu i s jasnim ciljem – vratiti samopouzdanje te osvojiti važne bodove koji bi donijeli mirniji nastavak sezone.
Croatia Đakovo u dosadašnjem je dijelu prvenstva pokazala je potencijal, ali i nedostatak konstantnosti. U prošlom kolu Đakovčani su poraženi u Zagrebu od Trnja rezultatom 1-0 što je dodatno pojačalo pritisak pred domaćina, no ujedno i stvorilo motiv više da se momčad iskupi i prikaže u znatno boljem svjetlu protiv gostiju iz Pule.
S druge strane, Uljanik stiže kao šestoplasirana ekipa ljestvice s 13 osvojenih bodova, ostvarivši četiri pobjede, jedan remi i tri poraza. Iako se nalaze u gornjem dijelu tablice, Puljani su u prošlom kolu doživjeli neugodan poraz na svom terenu od Jadrana LP, čime su propustili priliku ostati u samom vrhu. Upravo zato u Đakovo dolaze s imperativom osvajanja bodova, kako bi anulirali spomenuti kiks i vratili se pobjedničkim navikama.
Ključ utakmice mogao bi ležati u kontroli sredine terena i realizaciji prilika, budući da su obje momčadi u dosadašnjem dijelu prvenstva znale imati problema s realizacijom u završnici.
Milardovićeva momčad svjesna je važnosti utakmice, kao i činjenice da jedino maksimalnim zalaganjem i koncentracijom može doći do željenog rezultata. Zacrtano se može očekivati samo ako će biti odlučniji i konkretniji pred golom jer iz do sada viđenog u proteklih osam kola, svaka neiskorištena prilika skupo je stajala Crvenoplave koji su u tri vezana domaćinstva osvojili tek dva boda.
Krajnje je vrijeme za pobjedu koja bi Đakovčane učvrstila u sredini drugoligaške ljestvice, a ujedno i donijela mir pred nadolazeće izazove.
Utakmica između Croatije Đakovo i Uljanika na rasporedu je u subotu, 18. listopada s početkom u 15 sati na stadionu Đakovo na Pazarištu, stoga, dođite i podržite Đakovčane u ovoj izrazito važnom dvoboju.
Foto: HNK Đakovo Croatia

ARLAukanje - projekcija filma Mirotvorac
2025-10-19 19:00 - 21:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
U sklopu ovogodišnjeg programa “ARLAukanje” organizirano je šest književnih promocija, gostovanja europskih autora i autorica, brojne kreativne radionice, osam koncerata, jedna predstava i razne druge aktivnosti, a došlo je vrijeme i za program u listopadu. Ovaj dio programa vezan je zu filmsku umjetnost. Za početak najavljujemo projekciju filma Mirotvorac. Riječ je o vrlo uspješnom filmu koji je odjeknuo proteklih mjeseci i među publikom i među kritikom, prikazivan je na brojnim lokacijama te je višestruko nagrađivan.
SINOPSIS
“Godine 1991. na ulazu u Tenju ubijen je Josip Reihl Kir, načelnik Osječke policije, čovjek posvećen pregovorima i izbjegavanju rata. Mirotvorac je priča o posljednjih nekoliko mjeseci njegova života u osvit krvavog hrvatsko-srpskog rata, koji je Kir svim silama pokušao spriječiti, ispričana kroz izjave nekoliko svjedoka i pomoću arhivskih materijala iz tog doba. I danas, nakon više od trideset godina, mnogi su elementi tog ubojstva nerazjašnjeni, a mogući nalogodavci – nepoznati. Autor Ivan Ramljak jedan je od najznačajnijih hrvatskih dokumentarista srednje generacije, prepoznatljiv po svom osebujnom pristupu povijesnim temama.”
ARLAukanje je cjelogodišnja manifestacija, a dio aktivnosti provodi se uz pokroviteljstvo Grada Đakova te uz podršku za organizacijski razvoj Zaklade Kultura Nova

Sasvim običan kviz vol. 3
2025-10-21 20:00 - 22:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Treće izdanje “Sasvim običnog kviza” stiže!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Utorak, 21. listopada 2025.
Početak u 20:00 sati
Prijavit se možete ovdje: https://forms.gle/JrfcCtd8q2SgkrUA6

Znanstveni skup: Kralj Tomislav – prošlost u sadašnjosti
2025-10-23 - 2025-10-24 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Kralj Tomislav – prošlost u sadašnjosti naziv je znanstvenoga skupa o 1100. obljetnici Hrvatskog Kraljevstva koji će se održati 23. i 24. listopada u Središnjoj nadbiskupijskoj i fakultetskoj knjižnici u Đakovu.
Organizatori skupa su Zavodi za znanstveni i umjetnički rad HAZU u Đakovu i Osijeku u suradnji sa: Centrom za znanstveni rad HAZU u Vinkovcima; Zavodom za znanstvenoistraživački i umjetnički rad HAZU u Vukovaru; Sveučilištem J. J. Strossmayera u Osijeku, Đakovačko-osječkom nadbiskupijom te Organizacijskim odborom za proslavu 1100 obljetnice Hrvatskog Kraljevstva za grad Osijek i Osječko-baranjsku županiju.
Početak znanstvenoga skupa je u četvrtak, 23. listopada u 9 sati.

Radionica "Programi financiranja poduzetnika – HAMAG‑BICRO“.
2025-10-23 10:00 - 12:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Poduzetnički centar Đakovo d.o.o., u suradnji s HAMAG‑BICRO‑om, organizira informativnu radionicu pod nazivom „Programi financiranja poduzetnika – HAMAG‑BICRO“. Radionica će se održati u četvrtak, 23. listopada 2025. godine, s početkom u 10:00 sati u dvorani DVD‑a Đakovo, Splitska 19A.
Predstavnici HAMAG‑BICRO‑a (Hrvatske agencije za malo gospodarstvo, inovacije i investicije) predstavit će mogućnosti financiranja poduzetnika i obrtnika, s posebnim naglaskom na nove programe zajmova koji su otvoreni u ovoj godini:

Mali zajmovi za žene poduzetnice i poduzetnike početnike
Nacionalni zajmovi za investicije
Nacionalni zajmovi za obrtna sredstva

Cilj radionice je pružiti poduzetnicima konkretne informacije o dostupnim instrumentima financiranja, uvjetima prijave te savjetima za uspješnu pripremu projekata. Sudionici će imati priliku postaviti pitanja i dobiti izravne odgovore stručnjaka HAMAG‑BICRO‑a i Poduzetničkog centra Đakovo.
“Radionice ovakvog tipa pomažu lokalnim poduzetnicima da lakše dođu do bespovratnih sredstava i povoljnih zajmova, čime jačamo poduzetništvo i otvaramo nove prilike za rast gospodarstva u Đakovu i okolici,” istaknuli su iz Poduzetničkog centra Đakovo.
Sudjelovanje na radionici je besplatno, a svi zainteresirani mogu se prijaviti putem e‑pošte info@pcdjakovo.hr

Izvor: Grad Đakovo
Foto: Moje Đakovo

Tehnicoolum - Sajam tehničke kulture i STEM zanimanja
2025-10-24 10:00 - 2025-10-25 18:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Sedmi Tehnicoolum – Sajam tehničke kulture i STEM zanimanja, koji i ove godine postaje mjesto susreta znanosti, tehnike i mladih talenata, održat će se 24. i 25. listopada u Gospodarskom centru u Osijeku.

Sajam organiziraju Osječko-baranjska županija, Gospodarski centar Osječko-baranjske županije d.o.o., Zajednica tehničke kulture Osječko-baranjske županije i Zajednica tehničke kulture Grada Osijeka, uz sponzorstvo Grada Osijeka.

Cilj Tehnicooluma je popularizacija tehničke kulture i STEM područja među djecom i mladima. Sajam okuplja sve – od znatiželjnih početnika koji tek otkrivaju svijet tehnike, preko učenika koji žele produbiti svoja znanja i vještine, do stručnjaka i mentora iz područja tehničke kulture i obrazovanja.

Posjetitelje očekuje bogat program kreativnih i edukativnih radionica, koje pokrivaju teme poput robotike, modelarstva, maketarstva, informatike, elektronike, 3D printanja, letenja dronovima, fotografije, graviranja, zrakoplovstva, quillinga i mnogih drugih područja te izložba oldtimer vozila Oldtimer kluba Našice.

U sajamski program aktivno se uključuju znanstvene institucije, srednje škole, fakulteti i poduzetnici, čime se dodatno jača povezanost obrazovanja, znanosti i gospodarstva te pružaju konkretne informacije učenicima koji razmišljaju o izboru tehničkih zanimanja.

Tehnicoolum će oba dana biti otvoren za posjetitelje od 10 do 18 sati, a ulaz je slobodan.

Foto: Osijek.in

Izložba fotografija Silvije Butković - Teninih 40
2025-10-24 18:00 - 2025-11-02 19:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
U petak, 24. listopada u 18:00 sati, Kući Reichsmann, Ulica Ivana Pavla II. 10, Đakovo, bit će održat će se otvorenje izložbe fotografija Silvije Butković pod nazivom “Teninih 40”. Otvorenje će prigodnim nastupom upriličiti članovi KUD-a.
Izložba će biti otvorena od 24. listopada do 2. studenoga 2025. godine, a postavljena je povodom 40. obljetnice KUD-a Tena.
O izložbi najbolje govori predgovor koji je napisao umjetnički direktor KUD-a Tena, Enrih Merdić:
„Silvija i Tena u ljubavi su više od dva desetljeća. Fotograf uvijek traži dobar objekt (ili subjekt) za snimanje. Oko fotografkinje Silvije odavno je uočilo mladost i ljepotu Teninih članova i, naravno, s fotoaparatom u ruci odmah ovjekovječila trenutak. A tih trenutaka bilo je mnogo, Silvija je redovito na koncertima KUD-a Tena, na svim našim aktivnostima u Đakovu, a kao veliki prijatelj Tene pozvali smo ju na nekoliko naših gostovanja. U svim tim našim druženjima nastale su mnogobrojne fotografije koje su zabilježile taj trenutak, bez namještanja, bez umjetnih osmijeha, ali s puno emocija. Kada se svemu tome dodaju prelijepe nošnje iz Tenina fundusa, koje nose mladi, lijepi ljudi, onda nastaju bezvremenske fotografije. Ovdje moramo napomenuti kako ovo nije prva izložba Silvije Butković o Teni. Prva izložba pod nazivom »Tena u srcu« zabilježila je »tenaše« u akciji, na koncertima. Dite te izložbe nalazi se kao stalni postav u prostorijama KUD-a Tena. U povodu Tenine 40 obljetnice u okviru programa »40 programa za 40 godina rada« pozvali smo Silviju da još jednom izdvoji »Teninih 40« i prikaže ju javnosti. Za dugogodišnju, vrlo uspješnu suradnju, na akademiji u povodu obilježavanja 40 godina rada, 21. svibnja 2025. godine, KUD Tena dodijelio je Silviji Butković zahvalnicu.“
Foto: Silvija Butković

Promocija zbornika „OD 'SCLAVONIAE' DO SLAVONIJE. POJAM, OPSEG I GRANIČNI POLOŽAJ U SREDNJEM I RANOM NOVOM VIJEKU“
2025-10-24 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U petak 24. listopada u Muzej Đakovštine dolaze djelatnici Hrvatskog instituta za povijest iz Podružnice za povijest Slavonije, Srijema i Baranje.
Povod njihova dolaska je promocija zbornika „OD ‘SCLAVONIAE’ DO SLAVONIJE. POJAM, OPSEG I GRANIČNI POLOŽAJ U SREDNJEM I RANOM NOVOM VIJEKU“.
Zbornik će promovirati urednici zbornika dr. sc. Robert Skenderović i dr. sc. Milan Vrbanus. Osim navedenog zbornika za prodaju po promotivnim cijenama bit će izložena recentna izdanja.
Iz Muzeja pozivaju sve ljubitelje povijesti, istraživače, kolekcionare publikacija, te sve znatiželjnike koji žele proširiti svoje znanje o bogatoj prošlosti Slavonije, Baranje i Srijema da im se pridruže i iskoristite priliku za razgovor s autorima, te nabavu vrijednih izdanja po promotivnim cijenama.

Predstavljanje knjige "ja se zovem lidija deduš"
2025-10-25 10:30 - 11:30 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Junakinja Lidije Deduš, lidija deduš, žena je u srednjim četrdesetima. Živi s mačkama, iza sebe ima nekoliko propalih veza, vježba jogu, pokušava smršavjeti, radi kao službenica u banci, a u slobodno vrijeme piše poeziju i traži smisao života neprestano se pitajući: je li ovo sve? Ovaj maestralni tour de force emocija i smijeha secira svakodnevicu jedne žene: borbu s kilogramima, previranja u odnosima, zaljubljivanja, samozavaravanja, suočavanja s vlastitim pogreškama, konfliktne situacije na poslu, apsurdne i komične situacije na Tinder spojevima, loše veze koje nas obeshrabre…

Đakonsko ređenje
2025-10-26 10:30 - 11:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Po rukama đakovačko-osječkog nadbiskupa metropolita Đure Hranića trojica đakovačkih bogoslova u nedjelju 26. listopada bit će zaređena za đakone tijekom svečanog euharistijskog slavlja u katedrali sv. Petra u Đakovu s početkom u 10.30 sati.
Za Đakovačko-osječku nadbiskupiju bit će zaređen Karlo Strišković iz Župe sv. Petra, apostola Petrijevci.
Za biskupiju Porto-Novo, Benin bit će zaređeni Gutenberg Sourou Hounye iz Župe sv. Terezije od Djeteta Isusa, Drogo-Adjina i Herman Zinsou Kodjo iz Župe sv. Benedikta, Koutoungbé. Obojica iz Benina.
Foto: Moje Đakovo

Dani otvorenih vrata u Domu majke Terezije
2025-10-27 - 2025-10-31 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Dani otvorenih vrata Doma majke Terezije, prve Provincijalne kuće Milosrdnih sestara sv. Križa u Đakovu održat će se od 27. do 31. listopada. U ovim danima Milosrdne sestre sv. Križa u Đakovu svečano će obilježiti završetak Jubileja 200. obljetnice rođenja bl. majke M. Terezije Scherer. Dom bl. majke M. Terezije bit će otvoren u navedene dane od 9-11.30 i od 15-17.30 sati. Nalazi se u Ulici kralja Tomislava 27.

Predavanje - "Mama, tata, upomoć – emocionalne teškoće djece i adolescenata"
2025-10-27 19:00 - 21:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Udruga Terra Panonika poziva sve roditelje, skrbnike i odgojitelje na predavanje „Mama, tata, upomoć“, koje će se održati u ponedjeljak, 27. listopada 2025. u 19 sati u prostorijama Gradskog društva Crvenog križa Đakovo te paralelno online.
Predavanje je posvećeno emocionalnim teškoćama kod djece i adolescenata – temi koja je sve aktualnija u današnjem ubrzanom svijetu. Kako prepoznati znakove da dijete proživljava emocionalne poteškoće, na koji način mu pristupiti i koje strategije mogu pomoći u suočavanju s izazovima – samo su neka od pitanja na koja će odgovoriti predavačica Marina Grbeša, mag. psych.
Za sve koji žele predavanje pratiti online, potrebno je poslati e-mail na adresu terrapanonika@gmail.com kako bi dobili pristupne upute.
Projekt financira Podravka d.d.

Predstava - Malo blago
2025-10-27 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Predstava Malo Blago, nastala prema tekstu renomirane irske dramaturginje Elaine Murphy, donosi emotivnu, iskrenu i slojevitu priču o tri generacije žena – baki, majci i kćeri – koje se suočavaju s izazovima svakodnevice bez prisutnosti muške figure. Kroz duhovite, ali i dirljive trenutke, predstava otkriva njihovu međusobnu povezanost, snagu, slabosti i prilagodbu promjenama koje im život donosi.
Baka, jedina koja ima stabilnog partnera, pokušava razumjeti i podržati svoju kćer i unuku dok se one bore s emotivnim turbulencijama, profesionalnim pritiscima i osobnim dilemama. Svaka od njih nosi vlastiti teret – gubitke, nesigurnosti i nadanja – dok istovremeno pokušavaju sačuvati ono najvrjednije: međusobnu ljubav i obiteljsku bliskost.
Kroz njihove isprepletene priče, Elaine Murphy majstorski oslikava realnost moderne žene, razapete između očekivanja društva i vlastitih potreba. Tekst s mnogo topline i humora istražuje kako se različite generacije žena nose s promjenama u odnosima, obiteljskim obvezama i ulogama koje preuzimaju, često nesvjesno oblikovane nasljeđem prethodnih generacija.
Ova emotivna i istovremeno zabavna predstava dirnut će publiku svojom univerzalnošću i iskrenošću, pružajući gledateljima priliku da se prepoznaju u borbama i pobjedama njezinih junakinja.
Tekst: Elaine Murphy
Režija i adaptacija: Lea Anastazija Fleger
Igraju: Mirela Brekalo, Jelena Miholjević, Anja Jogunica
Prijevod: Tomislav Pavković
Scenografija: Irena Kraljić
Kostimografija: Tea Bašić Erceg
Glazba: Borna Šercar
Oblikovanje svjetla: Dragan Micić
Fotografija: Mak Vejzović
Dizajn promotivnih materijala: Tajana Grbić
Produkcija: Teatar EXIT
Trajanje: 90 minuta
Lokacija: dvorana DVD-a Đakovo (Splitska ul. 21)Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Predavanje - Autentičnost: put k sebi
2025-10-28 17:30 - 18:30 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)

HNK Đakovo Croatia - NK Solin
2025-10-31 14:00 - 16:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Utakmica 11. kola SuperSport 2. NL

Otvorenje izložbe „Drvo masline: Tisućljetni korijeni hrvatske povijesti”
2025-10-31 18:00 - 19:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
U godini u kojoj se obilježava 1100. obljetnica krunidbe kralja Tomislava, u Đakovu će u petak, 31. listopada u 18 sati, u Kući Reichsmann biti otvorena izložba skulptura pod nazivom „Drvo masline: Tisućljetni korijeni hrvatske povijesti” autora Ante Vukadina, Duvnjaka koji već desetljećima živi i stvara u Dubrovniku.
Izložba je već uspješno predstavljena u Tomislavgradu, gdje je izazvala veliko zanimanje javnosti, a Vukadinove skulpture – izrađene od maslinovih panjeva, grana i korijenja – prepoznate su kao jedinstven spoj umjetnosti, vjere i domoljublja.
Ante Vukadin rođen je 1952. godine u Crvenicama. Djetinjstvo je proveo u Seonici i Đakovu, gdje je završio školu za drvodjelca i godinama živio sa svojom obitelji. Upravo ga Đakovština veže posebnim uspomenama i obiteljskim korijenima, pa mu povratak s izložbom u ovaj grad ima i emotivnu vrijednost.
Kao dragovoljac i branitelj, sudjelovao je u obrani Hrvatske i stekao status HRVI-a. I danas, u 73. godini života, izrađuje skulpture s istom strašću, posvećene hrvatskim povijesnim likovima i sakralnim temama. Kako sam kaže, svojim djelima zahvaljuje Bogu i izražava ljubav prema domovini: „Kad mi zdravlje dopusti, uzmem drvo i radim od srca – s vjerom i zahvalnošću našem Spasitelju.“

Edukido Đakovo organizira LEGO & Slime Halloween party!
2025-10-31 18:00 - 20:00 | Edukido Đakovo, Edukido Đakovo, Đakovo, Hrvatska, 31000, Croatia (Local Name: Hrvatska)
Pridružite se najstrašnije zabavnoj radionici u gradu! U četvrtak, 31. listopada 2025., od 18:00 do 20:00 sati, u prostorijama Edukido Đakovo održat će se LEGO® & Slime Halloween party — posebna radionica za djecu uzrasta od 5 do 12 godina.
Mali kreativci imat će priliku izrađivati vlastite „strašne“ LEGO® modele i stvarati ljepljivi Halloween slime, a sve to u duhu mašte, igre i druženja.
Cijena sudjelovanja je 15 €, a prijava je obavezna jer je broj mjesta ograničen.
Edukido program poznat je po svom jedinstvenom pristupu učenju kroz igru s LEGO® kockama. Uz više od 10 000 kockica, djeca razvijaju maštu, logičko razmišljanje i suradničke vještine, otkrivajući svijet znanosti na zabavan i pristupačan način.
Pripremite kostime, osmijehe i dobru volju — čeka vas večer prepuna zabave, kreativnosti i sluzi!

7. rođendan kluba mladih pisaca "Tinta"
2025-10-31 19:00 - 22:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U petak, 31. listopada 2025., u 19 sati u Gradskoj knjižnici i čitaonici Đakovo Tinta slavi svoj 7. rođendan! Što vas očekuje? Očekuje vas red poezije, red proze i red glazbe.
Tintaši pripremaju za vas svoja djela i djela drugih književnika s posebnom tematikom koju vam zasad nećemo otkriti (riječ je o književnicima iz one zemlje čiju zastavu uvijek zamijenite sa zastavom Indonezije i obrnuto).
Za glazbeni program ne moramo se brinuti jer će se za njega pobrinuti već poznati duo Joco i Sanja. Također, pokrenuta je suradnja s članovima Puhačkog orkestra DVD-a Đakovo.
„Ovaj ćemo rođendan obogatiti novitetom za koji smatramo da će biti zanimljiv kako vama, tako i nama Tintašima. Provjerite rokovnike, zacrvenite 31. listopada, pozovite prijatelje i pridružite nam se u proslavi 7. rođendana u 19 sati u prostorijama GKČ Đakovo (Ulica bana Josipa Jelačića 30).”, poručuju iz Tinte!

Predstavljanje knjige Nastje Kulović - "Mi se ne grlimo"
2025-11-04 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Priča o ljubavi unutar obitelji, onome što toj ljubavi stoji na putu i malim koracima prema promjeni.
U trećoj knjizi Nastje Kulović, još jednoj obiteljskoj priči, upoznajemo četiri različita pripovjedna glasa u nekoliko dana ranog ljeta, dok pripremaju proslavu šezdesetog rođendana jedne od junakinja. U tih nekoliko dana prije velike proslave ruše se sve brane, događa se zaokret, riječi napokon izlaze van – tamo gdje im je i mjesto. Nastjini romani su introspektivni, intimistički, usmjereni na pojedinca, čime nas potiču na unutarnju promjenu i samoanalizu. Nastja nas uporno potiče da prigrlimo svoje priče jer su one itekako vrijedne.

Otvorenje izložbe “Tišina koja govori: slike neizgovorenih priča“
2025-11-05 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Povodom Mjeseca hrvatske knjige (15. listopada – 15. studenoga 2025.) Gradska knjižnica i čitaonica Đakovo i Foto-kino klub Đakovo već 9. put organiziraju fotografski natječaj i izložbu fotografija pod nazivom “Tišina koja govori: slike neizgovorenih priča“. Na natječaj je pristiglo 482 fotografije koje je poslalo 246 autora. Nagrađene, pohvaljene te fotografije izabrane za postav izložbe u kategoriji odraslih i djece, moći ćete pogledati u Kući Reichsmann.
„Zahvaljujemo Ministarstvo kulture i medija Republike Hrvatske na dugogodišnjoj podršci ovom projektu.“, poručuju iz Gradske knjižnice i čitaonice.

“Dies Facultatis” Katoličkog bogoslovnog fakulteta u Đakovu
2025-11-06 10:00 - 15:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
“Dies Facultatis” Katoličkog bogoslovnog fakulteta u Đakovu proslavit će se u četvrtak, 6. studenoga 2025. Obilježavanje će započeti misnim slavljem u đakovačkoj prvostolnici sv. Petra u 10 sati, a misu će predvoditi veliki kancelar Fakulteta, mons. dr. sc. Đuro Hranić, nadbiskup đakovačko-osječki.
U 11:30 u Dvorani biskupa Antuna Mandića Središnje nadbiskupijske i fakultetske knjižnice u Đakovu uslijedit će svečana akademija i akademski čin promocije sveučilišnih magistara teologije te specijalista propedeutike psihoterapije i teoterapije.

Sasvim običan kviz vol. 4
2025-11-06 20:00 - 22:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Vrijeme je za četvrto izdanje „Sasvim običnog kviza“!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Četvrtak, 6. studenoga 2025.
Početak u 20:00 sati
Prijavit se možete ovdje: https://forms.gle/F61drUKSmCX4Yrm49

Predavanje - "Mama, tata, upomoć – emocionalne teškoće djece i adolescenata"
2025-11-07 19:00 - 21:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Udruga Terra Panonika poziva sve roditelje, skrbnike i odgojitelje na predavanje „Mama, tata, upomoć“, koje će se održati u petak, 7. studenoga 2025. u 19 sati u prostorijama Gradskog društva Crvenog križa Đakovo te paralelno online.
Predavanje je posvećeno emocionalnim teškoćama kod djece i adolescenata – temi koja je sve aktualnija u današnjem ubrzanom svijetu. Kako prepoznati znakove da dijete proživljava emocionalne poteškoće, na koji način mu pristupiti i koje strategije mogu pomoći u suočavanju s izazovima – samo su neka od pitanja na koja će odgovoriti predavačica Marina Grbeša, mag. psych.
Za sve koji žele predavanje pratiti online, potrebno je poslati e-mail na adresu terrapanonika@gmail.com kako bi dobili pristupne upute.
Projekt financira Podravka d.d.

Donatorski Pub kviz
2025-11-07 19:30 - 22:30 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Lions Club Buga Đakovo organizira Donatorski pub kviz koji će se održati 7. studenoga u 19:30 sati u svečanoj dvorani DVD-a Đakovo (Splitska ul. 21).
Sudjelovati mogu ekipe do pet članova, a kotizacija iznosi 25 eura po ekipi.
Sav prihod od kotizacija i pića bit će doniran u humanitarne svrhe.
Prijave se zaprimaju putem e-maila lc.buga.djakovo@gmail.com ili putem Facebook stranice facebook.com/lcbugadjakovo.
Dođite, zabavite se i pomozite onima kojima je to najpotrebnije!

Prvenstvo Kupa Republike Hrvatske na kajakaškim ergometrima
2025-11-08 10:00 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U organizaciji Sportskog veslačkog udruženja Đakovo i Hrvatskog kajakaškog saveza, uz suorganizaciju Turističke zajednice grada Đakova, održat će se Prvenstvo Kupa Republike Hrvatske na kajakaškim ergometrima.
Natjecanje će se održati u subotu, 8. studenoga 2025. godine, s početkom u 10:00 sati, u dvorani „Sjever“ Osnovne škole Josipa Antuna Ćolnića u Đakovu.
Ovim natjecanjem okupljaju se najbolji hrvatski kajakaši i kajakašice koji će odmjeriti snage u disciplini veslanja na kajakaškim ergometrima. Cilj događanja je promicanje kajakaškog sporta, poticanje sportskog duha te omogućavanje natjecateljima da ostvare što bolje rezultate u kontroliranim uvjetima.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.
Projekt zajednički provode Turistička zajednica grada Đakova i općine Đakovštine.

Podaci o događanju:
Datum: 8. studenoga 2025.
Vrijeme početka: 10:00 sati
Mjesto održavanja: Dvorana „Sjever“, Osnovna škola Josipa Antuna Ćolnića, Đakovo
Organizatori:
Sportsko veslačka udruga Đakovo
Hrvatski kajakaški savez
Suorganizator:
Turistička zajednica grada Đakova

Predstava "Petrica Kerempuh na vašaru" (Ana Ilakovac)
2025-11-08 17:00 - 18:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Izvodi: Ana Ilakovac
Mentor: izv. prof. dr. art. Maja Lučić
Sumentor: Matea Bublić, ass., Goran Guksić, umj. iz prakse
Glazba: Petar Eldan
Trajanje: 35 min
Uzrast: 5+
Opis: Ova lutkarska predstava prikazuje snalažljivost, vještinu i (ne)prilike u kojima se ovog puta našao jedan od najpoznatijih likova hrvatske književnosti. Nakon što ga gazdarica otpusti, primoran je pronaći novi posao. Svojim šarmom i nepredvidivim karakterom dovodi se u nezavidne situacije iz kojih se istim sredstvima izbavlja.
Ulaz besplatan.

Predstava "Kako sam upoznao vašu majku" (Lovro Klepo)
2025-11-08 18:00 - 19:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Izvodi: Lovro Klepo
Mentor: red. prof. dr. art. Maja Martinek
Sumentor: Matea Herman, ass., Toni Leaković, ass.
Trajanje: 35 min
Uzrast: 10+
Opis: Ova lutkarska predstava pokazuje nam što se sve događa u glavi muškarca dok je njegova žena u rađaoni. Predstava je nastala kao završni ispit iz lutkarstva.
Ulaz besplatan

Nadbiskupijska zaklada „Dr. Nikola Dogan“ - dodjela odluka korisnicima
2025-11-14 17:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečana dodjela odluka korisnicima Nadbiskupijske zaklade „Dr. Nikola Dogan“ – osnovnoškolcima, srednjoškolcima i studentima, održat će se u petak, 14. studenoga u Svečanoj dvorani biskupa Mandića Središnje nadbiskupijske i fakultetske knjižnice u Đakovu s početkom u 17 sati.
Nakon molitvenog uvoda uslijedit će pozdrav upravitelja Zaklade, dr. Drage Tukare, a potom obraćanje đakovačko-osječkog nadbiskupa Đure Hranića koji će odluke uručiti korisnicima
